34. ΝΟΜΟΘΕΤ. ΔΙΑΤΑΓΜΑ υπ' αριθ. 370 της 1/5 Απρ. 1974 (ΦΕΚ Α' 92) Περί θέσεως εκτός οργανικών θέσεων αξιωματικών των Ενόπλων Δυνάμεων. Άρθρ.1.-"1.Οι Συνταγματάρχαι, Πλοίαρχοι και Σμήναρχοι οι κρινόμενοι ως ευδοκίμως τερματίσαντες την σταδιοδρομίαν των εφ' όσον προαχθή νεώτερός των, ως και οι κρινόμενοι ως προακτέοι κατ' αρχαιότητα, ανεξαρτήτως προαγωγής ή μη νεωτέρου των: α.Τίθεται εκτός οργανικών θέσεων, εάν κατά τον χρόνον της κρίσεώς των δεν δικαιούνται πλήρους συντάξεως και επιθυμούν τούτο. Σελ. 1132,30(δ) Τεύχος 656 - Σελ. 86 β.Προάγονται εις τον βαθμόν του Ταξιάρχου ή Αρχιπλοιάρχου και ακολούθως δια Π.Δ/τος, εκδιδομένου εντός μηνός από της προαγωγής των αποστρατεύονται, εάν κατά τον χρόνον της κρίσεώς των δικαιούνται πλήρους συντάξεως ή δεν επιθυμούν να τεθούν εκτός οργανικών θέσεων, κατά τα εν τη προηγουμένη υποπαραγράφω αναφερόμενα". Η παρ. 1 αντικατεστάθη ως άνω δια της παρ. 1 άρθρ. 18 Νόμ. 572/1977 (τόμ. 36 σελ. 230,385). 2.Οι τιθέμενοι εκτός οργανικών θέσεων: α.Κρίνονται κατ' έτος ως διατηρητέοι ή μη διατηρητέοι ή αποστρατευτέοι. Μη διατηρητέοι κρίνονται οι θεωρούμενοι κατάλληλοι δια την ενάσκησιν των καθηκόντων του βαθμού των, πλην όμως η περαιτέρω παραμονή των εις τας Ενόπλους Δυνάμεις δεν προάγει το συμφέρον της Υπηρεσίας. Κατά τα λοιπά εφαρμόζονται αι εκάστοτε ισχύουσαι διατάξεις περί ιεραρχίας, προαγωγών και τοποθετήσεων των μονίμων αξιωματικών των Ενόπλων Δυνάμεων. β.Κρινόμενοι "μη διατηρητέοι" ή "αποστρατευτέοι" αποστρατεύονται. γ.Δύνανται να αποστρατευθούν τη αιτήσει των οποτεδήποτε. δ.Αποστρατεύονται άμα τη συμπληρώσει πλήρους συνταξίμου υπηρεσίας. ε.Αποστρατεύονται καταλαμβανόμενοι υπό του ορίου ηλικίας. ζ.Εις οιανδήποτε περίπτωσιν αποστρατείας των, πλην της κρίσεώς των ως αποστρατευτέων, προάγονται εις τον βαθμόν του Ταξιάρχου ή Αρχιπλοιάρχου και ακολούθως, δια Π.Δ/τος, εκδιδομένου εντός μηνός από της προαγωγής των, αποστρατεύονται. "3.Αξιωματικοί μέχρι και του βαθμού Συνταγματάρχου, Πλοιάρχου και Σμηνάρχου, διανύοντες τον τελευταίον βαθμόν εξελίξεώς των κρινόμενοι ως ευδοκίμως τερματίσαντες την σταδιοδρομίαν των, εάν κατά τον χρόνον της κρίσεώς των δεν δικαιούνται πλήρους συντάξεως τίθενται εκτός οργανικών θέσεων, εφ' όσον επιθυμούν τούτο, άλλως αποστρατεύονται με τον ον φέρουν βαθμόν. Ούτοι κρίνονται κατά τας τακτικάς ετησίας κρίσεις ως εις τας υποπαρ. α έως και ε της προηγουμένης παραγράφου του παρόντος άρθρου ορίζεται". Η παρ. 3 προσετέθη δια της παρ. 2 άρθρ. 18 Νόμ. 572/1977 (τόμ. 36 σελ. 230,385). Άρθρ.2.-Πάσα διάταξις αντικειμένη εις τας διατάξεις του παρόντος καταργείται. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 36.Ν.β.33-34 Κατάσταση Αξιωματικών 